Kamienka (distrikto Stará Ľubovňa)

Kamienka (hungare Kövesfalva [koveŝfalva], germane Stein rutene Камюнка [kamjunka]) estas  vilaĝo kaj municipo en Slovakio.

 Situo 
Kamienka situas en valo de rojo, laŭ traira flankovojo. Stará Ľubovňa troviĝas je 6 km.

 Historio 
La unua mencio okazis pri la vilaĝo en 1315 en latina formo "Petri villa", poste en 1364, kiel villa Lapidis (=ŝtono-vilaĝo) kaj en 1408, kiel "Steyn" kaj "Kemenyk". Ankaŭ ili signifas ŝtonovilaĝon. En 1412 Sigismondo la 1-a (Sankta Romia Imperio) hipotekis 16 urbojn kun la proksimaj vilaĝoj (ankaŭ tiu ĉi vilaĝon) al Pollando ĝis 1772. En 1822 malgranda ribelo okazis. En 1828 2351 vilaĝanoj loĝis en  329 domoj. Ĝis 1899 la oficiala hungara loknomo estis Kamjonka, poste ĝi ricevis hungaran nomon pro la hungariga politiko. Tiutempe multaj migris al Ameriko. En 1902 kooperativo formiĝis, kiu iĝis kolĥozo en 1951. En 1910 laŭ la popolnombrado vivis en Kövesfalva (=ŝtona vilaĝo) 1215 homoj, (plejparte rutenoj). Ĝis Traktato de Trianon la komunumo apartenis al Hungara reĝlando, al Szepes (reĝa departemento), al distrikto de Stará Ľubovňa, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1928 pro incendio 67 loĝdomoj cindriĝis. En 1950 kulturdomo, post unu jaro lernejo, en 1962 vendejego konstruiĝis. En 2001 vivis en Kamienka 1408 homoj, (1086 slovakoj, 237 rutenoj, 46 ukrainoj, 31 ciganoj).

 Vidindaĵoj 
 grekokatolika preĝejo omaĝe al Apostoloj Sankta Petro kaj Sankta Paŭlo de 1790
 kapelo omaĝe al Dipatrino (Granda) de 1760
 protektata acero havanta 300 jarojn

Kategorio:Municipoj en distrikto Stará Ľubovňa
Kategorio:Rutenaj municipoj de distrikto Stará Ľubovňa